Keyeyanê tepişteyanê nêweşan û ê tepişteyanê ke înfazê înan ameyo vêşnayene roja 266. ya Nobeta Edaletî de verê Zîndanê Amedî de eşkerayîye daye. TÛAY-DER, MEBYA-DER, MED-DER Û Komeleya 78î paştî daye çalakîye.
Nobete de Herdeme Merwanî qisey kerd û dîyar kerd ke Abdulhalîm Kirtayo ke 30 serrî yo tepişte yo vat: ''Ganî qanûnî seba her kesî seyci bibê. Rewşa tepişteyan roje bi roje bena xirabêr. Xeylêk tepişteyan dinyaya xo bedilnaye. Ganî pêro partîyê sîyasîyî vera ney vengê xo berz bikerê. Ma venga Wezîrê Edaletî danê ke wa tepişteyê nêweşî bêrê veradayene.''
Herdeme Merwanî pare kerd ke zîndanan de heqê faturaya ceyran û awe tepişteyan ra yeno girewtene û waşt ke wa no kerdiş biqedo.
Nobete bi sloganan qedîyaye.
